alexandrainst/scandi-wiki huggingface dataset:
Qarsita

Qarsita er ein landsby i dei høgaste fjella i Miniyeh-Danniyeh distrikt i Nord guvernement i Libanon. Byen har kring 5500 innbyggjarar. 

Namnet på landsbyen kjem frå dei to arabiske orda «Qar» og «Sita» som tyder «kjend for kulde». Landsbyen er kjend for dyrking av pærer, eple og fersken. 

Landsbyen ligg heilt nord i Libanon, og grensar til Sfira i nord, Beit El Faqs i vest, Nemrin i sør og dei vestlege Libanonfjella i aust.

Kjelder
Denne artikkelen bygger på «Qarsita» frå ,  den 22. september 2014.  
 

Miniyeh-Danniyeh distrikt
Busetnader i Nord guvernement
Al-Zawarib

Zawarib eller Al-Zawarib (arabisk الزواريب) er ein landsby i Akkar distrikt i Libanon. Han ligg på ein ås oppom Akkardalen med utsyn over Middelhavet. Zawarib ligg mellom  landsbyen Miniara i sør og Sheik Taba i nord. 

Landsbyen har kring 1000 innbyggjarar. Alle innbyggjarane er kristne, dei fleste gresk-ortodokse.

Kjelder
Denne artikkelen bygger på «Al-Zawarib» frå ,  den 22. september 2014.  
 

Busetnader i Nord guvernement
Akkar distrikt
Baalbek distrikt

Baalbek distrikt (arabisk قضاء بعلبك) er eit administrativt distrikt i Beqaa guvernement i Libanon. Det administrative senteret er Baalbek. Han er det klårt største distriktet i landet i utstrekning og dekkjer eit areal på 2319 kvadratkilometer. 

Dei største byane i distriktet er Hallanieh, Tamnine, Shmestar, Douris, Jdeide og Kasarnaba.

Kjelder
Denne artikkelen bygger på «Baalbek District» frå ,  den 22. september 2014.  
 

Distrikt i Libanon
Iaat

Iaat (arabisk إيعات, andre transkripsjonar Ya'ad, Yaad, Yaat eller Iaad) er ein by og kommune som ligg i Beqaadalen i Libanon. Han er mest kjend for den korintiske søyla frå romartida som står der. Søylen er 18 meter høg og har fire store trappetrinn nedst. Han ligg midtvegs mellom Baalbek og Chlifa, 6 km nordvest for ruinane i Baalbek. 

Det er ikke kjend kva som er føremålet med søylen, men ein trur dei er ein del av eit gravmonument. Han er òg nært knytt til ei lokal segn om heilage Helena.

Kjelder

«Iaat», Lebanon.com
Denne artikkelen bygger på «Iaat» frå ,  den 22. september 2014.

Bakgrunnsstoff
Iaat ved Lebanon.com

Arkeologiske funn i Libanon
Monument og minnesmerke i Libanon
romersk arkeologi
Beqaadalen
Busetnader i Baalbek distrikt
Yanta i Libanon

Yanta er ein landsby som ligg i Rashaya distrikt, sør i Beqaa guvernement i Libanon, 79 km frå Beirut. Han ligg nær den syriske grensa nord for Kfar Qouq.

Landsbyen ligg kring 1540 meter over havet. Namnet vert hevda å tyde «Guds så» eller «Guds såmann» på semittisk, «kvit due» på gammalsyrisk og «høgd» på arabisk. I 2001 og 2002 vart det gjort arkeologiske undersøkingar ved Kamid al lawz nær Yanta, der ein fann store mengder gammal gresk keramikk.

Romersk tempel
Det ligg ruinar av eit imponerande stort romersk tempel i området, som ein trur vart bygd over eit semittisk tempel. Ruinane ligg på kvar side av vegen og er spreidd, men somme steinar står framleis. Kring staden har ein funne spor etter gamle busetnader og graver.

Kjelder
Denne artikkelen bygger på «Yanta, Lebanon» frå ,  den 22. september 2014. 
 oppgav desse kjeldene:

Bakgrunnsstoff
 Ikema guide til Libanon - Yanta
 Localiban om Yanta
 Youtube - Yanta av Nizam Saab
 American University of Beirut - Bilete av det romersk tempelet i Yanta 1
 American University of Beirut - Bilete av det romersk tempelet i Yanta 2

Arkeologiske funn i Libanon
Busetnader i Rashaya distrikt
Romerske tempel
Labweh

Labweh er ein landsby som ligg 950 meter over havet ved foten av Anti-Libanonfjella i Baalbek distrikt i Libanon.

Historie

Labweh har vore busett sidan yngre steinalder, sidan minst det 7. tusenåret fvt. Ein trur at egyptarane kalla staden Lab'u, assyrarane Laba'u og hebrearane Lebo-hamath. Dette har vore knytt til Hamath som er nemnt i Kongebøkene og Ezekielboka som den nordlege grensa til territoriet til kong Salomo. Labweh tyder på assyrisk «hjarte» eller «senter», men det er òg føreslått at det kjem frå arabisk for «løve» eller «løvinne». Det er gjort fleire arkeologiske funn i landsbyen, som tre gamle grotter med romerske-bysantinske sarkofagar og ruinane av eit tempel. Det finst òg ruinar av ein bysantinsk bastion og ein romersk dam, som kan ha kome frå regjeringstida til dronning Zenobia. I følgje ei segn vart kanalane gravne ut i berget for å sende vatn til landområda hennar i Palmyra i Syria.

Labweh-kjeldene og elva

Landsbyen ligg på ein ås 26 km nordaust for Baalbek, som har gjeve namn til Labwehkjeldene og elva Labweh, som er ei av kjeldene til Orontes. Labwehelva renn kring 20 km gjennom ein steinete ørken, og fell så ned i ein innsjø og ei breiare elv til ein annan landsby kalla Er-Ras, som vert rekna som kjelda til Orontes. Denne flyt vidare nordaustover.

Romersk tempel
Det ligg ruinar av eit romersk tempel i landsbyen, som er ein del av templa i Beqaadalen. Berre ei blokk av den vestlege muren står att i dag. I moderne tid er det bygd eit hus inne i tempelet. Det ligg kring 20 tempel mellom Labweh og Ain el-Baid.

Kjelder
Denne artikkelen bygger på «Labweh» frå ,  den 22. september 2014. 
 oppgav desse kjeldene: 
 Kirkbride, Diana., Early Byblos and the Bakaa, Volume 45 (Pages 43–60), Mélanges de l'Université Saint-Joseph (Beirut Libanon), 1969.
 Copeland, Lorraine and Westcombe, Peter., Inventory of steinalderen Sites i Libanon Part 2: North - South - East Central Libanon  Volume 42 (Pages 1–174) Mélanges de l'Université Saint-Joseph (Beirut Libanon), 1966.

Bakgrunnsstoff
Lebwe tempel on www.lebanon.com

Busetnader i Baalbek distrikt
Arkeologiske funn i Libanon
Fønikiske byar
Fønikiske stader i Libanon
Romerske koloniar
Byar i antikken
Busetnader grunnlagde i det 7. tusenåret fvt.
Romerske tempel
Romerske stader i Libanon
Turistmål i Libanon
Douris i Libanon

Douris er ein landsby som ligg kring 3 km sørvest for Baalbek i Bekaadalen i Libanon. Her ligg ein nekropolis frå seint i romartida, som det for tida vert gjort arkeologiske undersøkingar av. 

Ein annan arkeologisk stad ligg 1 km sørvest for Douris, like nord for ein vingard. Her er det gjort funn frå yngre steinalder.

Kjelder
Denne artikkelen bygger på «Douris, Lebanon» frå ,  den 22. september 2014. 
 oppgav desse kjeldene:

Busetnader i Baalbek distrikt
Busetnader frå yngre steinalder
Arkeologiske funn i Libanon
Den fruktbare halvmånen
Jdeide

Jdeide (arabisk جديده), òg skrive Al Judaideh, eller Ny Fakehe, er ein liten landsby nord i Baalbek distrikt i Libanon, langs hovudvegen mellom byane Baalbek og Hermil. Innbyggjarane i Jdeide kjem opphavlege frå den nærliggande landsbyen Fakeha, som ligg ein kilometer inn dalen i Anti-Libanonfjella.

Kjelder
Denne artikkelen bygger på «Jdeide» frå ,  den 22. september 2014.  
 

Beqaadalen
Busetnader i Baalbek distrikt
Kasarnaba

Kasarnaba (قصرنبا) er ein by i Beqaa guvernement i Baalbek distrikt i Libanon. Byen ligg på ei skulder i dei vestlege Libanonfjella, like aust for fjellet Sanine, med utsyn over sentrale delar av Beqaadalen. Innbyggjarane i Kasarnaba har hovudsakleg drive med dyrking av vindruer og villroser for utvinning av rosevatn. 

Det ligg eit romersk tempel i byen.

Kjelder
Denne artikkelen bygger på «Kasarnaba» frå ,  den 22. september 2014.  
 

Busetnader i Baalbek distrikt
Hermel distrikt

{{geoboks|by
|namn                   =Hermel distrikt
|kategori        =distrikt 
|andre namn          = ''قضاء الهرمل|bilete          = 
|bilettekst          = 
|kart = Lebanon districts  Hermel.png
| karttekst = Plassering i Libanon
| land = Libanon
|regiontype      = Guvernement
|region      = Beqaa guvernement
|distrikttype      =Adm. senter
|distrikt      = Hermel
|areal           = 506
|folketal               =39000
|folketettleik         =auto
|tidssone               = EST 
|utc_skilnad             = +2
|tidssone_DST           = +3
|lat_d=34|lat_m=23|lat_s=29|lat_NS=N
|long_d=35|long_m=23|long_s=45|long_EW=E

}} Hermel distrikt (arabisk قضاء الهرمل''') er eit distrikt i Beqaa guvernement i Libanon. Innbyggjartalet er estimert til å vere 39 000. Det administrative senteret i distriktet er Hermel.

Kjelder
Denne artikkelen bygger på «Hermel District» frå ,  den 22. september 2014. 
 oppgav desse kjeldene: 
NY Times
 

distrikt i Libanon
Hermel

Hermel (arabisk الهرمل) er ein by i Beqaa guvernement i Libanon. Han er det administrative senteret i Hermel distrikt. 

Det ligg ein gammal pyramide i Hermel, kalla Kamouh el Hermel (Pyramiden eller nåla i Hermel) som ligg kring 6 km sør byen og som er eit populært turistmål.

Hermelsletta
Hermelsletta er eit område med låge åsar kring Hermel, som elva Orontes renn over. Området dominerer den nordlege Beqaadalen og strekkjer seg nordover til grensa til Syria. Det er gjort fleire funn her frå yngre steinalder.

Kjelder
Denne artikkelen bygger på «Hermel» frå ,  den 22. september 2014. 
 oppgav desse kjeldene:

Megalittiske monument i Midtausten
Busetnader i Hermel distrikt
Den fruktbare halvmånen
Arkeologiske funn i Libanon
Beqaadalen
Zahle distrikt

Zahle distrikt (arabisk قضاء زحلة) er eit administrativt distrikt i Beqaa guvernement i Libanon. Det administrative senteret og den største byen er Zahlé.

Større busetnader
Ali an Nahri
Anjar
Barelias
Jdita
Kabelias
Majdal Anjar
Rayak
Saadnayel
Taalabaya
Zahlé

Andre busetnader
Ablah
Ain Kfar Zabad
Bouarij
Chtaura
Dalhamiye
Deir el Ghazal
Furzol
Haoush el Ghanam
Haoush Hala
Hay el Fikani
Kfar Zabad
Makse
Masa
Mreijat
Nabi Ayla
Nasriyet Rizk
Niha
Qousaya
Raait
Taanayel
Tal Amara

Kjelder
Denne artikkelen bygger på «Zahle District» frå ,  den 22. september 2014.  
 

distrikt i Libanon
Anjar

Anjar (arabisk عنجر, armensk Անճար, tyder «uløyst eller rennande elv»), òg kalla Haoush Mousa (arabisk حوش موسى, Ḥawsh Mūsá), er ein by i Libanon i Bekaadalen. Innbyggjartalet er 2 400, og består nesten utelukkande av armenarar. Det samla areal eter kring 20 kvadratkilometer. Om sommaren aukar innbyggjartalet til 3 500.

Historie

Byen vart grunnlagd av omajade-kalifen al-Walid I på byrjinga av 700-talet, som ein palassby. Historikaren Jere L. Bacharach hevdar det var sonen til al-Walid, Al-Abbas, som grunnla Anjar, kring 714. Han siterer den bysantinsk-greske historikaren Theofanes bekjennaren som skreiv at al-Abbas bygde byen. Sjølve bygginga vart gjort av arbeidarar frå Anatolia og koptiske handverkarar frå Egypt.

Etter å ha stått tom i seinare år, vart Anjar busett på ny i 1939 med fleire tusen armenske flyktningar frå Musa Dagh-området i Tyrkia. Nabolaga i landsbyen er kalla opp etter dei seks landsbyane i Musa Dagh: Haji Habibli, Kebusiyeh, Vakif, Kheder Bek, Yoghunoluk og Bitias. Det syriske forsvaret valde Anjar som ein av hovudbasane sine i Beqaadalen.

Kjelder

Denne artikkelen bygger på «Anjar, Lebanon» frå ,  den 22. september 2014. 
 oppgav desse kjeldene:

Bakgrunnsstoff 

 Offisiell nettstad
 Nettside om Anjar

Busetnader i Zahlé distrikt
Arkeologiske funn i Libanon
Verdsarv i Libanon
Armenske samfunn
Omajadepalass
Turistmål i Libanon
Barelias

Barelias eller Bar Elias (arabisk برالياس; òg skrive Bar Ilyas) er ein by i Zahle distrikt i Beqaa guvernement i Libanon. Med kring 60 000 innbyggjarar (hovudsakleg sunni-muslimar) er han den nest største byen, etter Zahle, i Zahle distrikt. Barelias ligg i Beqaadalen, halvvegs mellom Beirut og Damaskus. 

Barelias ligg kring 900 meter over havet, kring 51 km frå Beirut. 

Bar Elias er den største sunnibyen i Bekaadalen. 15-20% av innbyggjarane i byen er kristne, hovudsakleg gresk-ortodokse og maronittar.

Kjelder
Denne artikkelen bygger på «Barelias» frå ,  den 22. september 2014.

Bakgrunnsstoff
 Barelias.net 

Busetnader i Zahlé distrikt
Majdal Anjar

Majdal Anjar (arabisk مجدل عنجر; òg skrive Majdel Anjar eller Majdal 3njar) er ein landsby i Beqaa guvernement i Libanon. Majdal Anjar er i stor grad ein muslimsk by.

Geografi
Majdal Anjar ligg i Bekaadalen langs vegen mellom Beirut og Damaskus. Han ligg heilt på grensa mellom Libanon og Syria, der han vert kalla «Masnaa». Byen ligg kring 55 km frå hovudstaden i Libanon og 57 kilometer frå Damaskus, 970 meter over havet. Innbyggjartalet er kring 25 000. Han grensar til Sawiri i aust og sør, Anjar i nord og Dakwi og Rawda i vest.

Handel
Majdal Anjar er eit viktig handelssenter i Bekaadalen, sidan han ligg på riksgrensa. Det ligg mange tollkontor i grenseområdet, i tillegg til mange butikkar og marknader.

Historie
Byen har ein gammal moské kalla «Omar bin al-Khattab», bygd av Walid bin Abdul Malik bin Marwan. Majdal Anjar er kjend for den gamle katedralen, i dag berre kalla borga, som ligg på eit platå kalla Al Hosen.

Det er gjort funn i området av flintreiskap frå yngre steinalder og Qaraoun-kulturen.

Kjelder
Denne artikkelen bygger på «Majdal Anjar» frå ,  den 22. september 2014.  
 

Zahlé distrikt
Busetnader i Beqaa guvernement
Busetnader frå yngre steinalder
Arkeologiske funn i Libanon
Den fruktbare halvmånen
Riyaq

Riyaq (arabisk رياق), òg skrive Rayak, er ein libanesisk by i Beqaa guvernement, nær byen Zahlé. Her ligg ein militær flyplass, ein gammal togstasjon på den tidlegare linja mellom Beirut og Damaskus, og eit sjukehus.
Riyaq flybase vart bombardert av Det israelske luftforsvaret under Libanonkrigen i 2006. Rullebanen vart særleg øydelagd som følgje av bombinga.

Byen ligg kring 11 km frå Zaleh og 60 km frå Beirut. 

Det er gjort funn på staden frå yngre steinalder.

Kjelder
Denne artikkelen bygger på «Riyaq» frå ,  den 22. september 2014. 
 oppgav desse kjeldene:

Bakgrunnsstoff
 Rayak on geographic.org

  

Busetnader i Beqaa guvernement
Arkeologiske funn i Libanon
Beqaadalen
Busetnader frå yngre steinalder
Tatjana Lysenko

Tatjana Viktorovna Lysenko () er ein russisk friidrettsutøvar frå Batajsk som tevlar i sleggjekast. I perioden 2006-13 har ho vorte både olympisk meister, verdsmeister og europameister i øvinga.

Aktiv
Lysenko deltok i dei olympiske leikane 2004 i Aten, men makta ikkje kvalifisere seg til finalen. Sommaren etter fekk ho sitt internasjonale gjennombrot. Den 15. juli 2005 forbetra ho i Moskva den seks år gamle verdsrekorden til rumenske Mihaela Melinte med 99 centimeter til 77,06 m. Halvannan månad seinare vann ho bronsemedaljen ved friidretts-VM i Helsinki.

Den 24. juni 2006 tok ho i Zjukovskij tilbake verdsrekorden i sleggjekast med eit kast på 77,41 m, ein rekord som Gulfija Khanafejeva hadde hatt ei kort tid. Kort etter at ho hadde sigra ved europameisterskapen i Göteborg med 76,67 m, forbetra Lysenko sin eigen verdsrekord til 77,80 meter under eit stemne den 15. august 2006 i Tallinn.

Doping
Midt i juli 2007 vart ho dømd for å ha testa positivt i ein dopingkontroll i mai månad. Før ho vart utestengd i to år, hadde Lysenko i slutten av mai månad lagt ytterlegare på sin eigen rekord, denne rekorden vart sidan underkjend grunna dopingbruken.

Nye triumfar
Sommaren 2009 var ho tilbake i sleggjeringen og vart nummer seks under friidretts-VM i Berlin med 72,22 m. I 2010 tok ho sølvmedaljen ved EM i Barcelona, og sigra i Kontinentalen-Cupen i Split.

Lysenko vann i 2011 gullmedaljen under verdsmeisterskapen i Daegu med eit bestekast på 77,13 m. Året etter steig ho heilt til topps i sleggjeøvinga under dei olympiske sommarleikane i London med heile 78,18 m. I 2013 forsvarte ho VM-tittelen i sleggjekast på heimebane i Moskva, der ho sette russisk rekord med 78,80 m.

Merknadar

Kjelder
Denne artikkelen bygger på «Tatjana Wiktorowna Lyssenko» frå ,  den 22. september 2014.  
 
 
 
 

Russiske sleggekastarar
Verdsmeistrar i sleggekast
Europameistrar i sleggekast
Olympiske meistrar for Russland
Olympiske meistrar i sleggekast
Russiske deltakarar under sommar-OL 2004
Friidrettsutøvarar under sommar-OL 2004
Medaljevinnarar under sommar-OL 2012
Russiske deltakarar under sommar-OL 2012
Friidrettsutøvarar under sommar-OL 2012
Christina Obergföll

Christina Obergföll () er ein tysk friidrettsutøvar, fødd i Lahr/Schwarzwald i Baden-Württemberg, som tevlar i spydkast. Ho vart verdsmeister i 2013 i Moskva, tidlegare hadde ho vunne fem sølvmedaljar og ein bronsemedalje i dei store internasjonale meisterskapane; OL, VM og EM. Hennar personleg rekord på 70,20 meter er frå 2007-sesongen.

Aktiv
Obergföll tok sølvmedaljen i spydkastøvinga under VM i friidrett 2005 i Helsingfors. Trass i at ho sette europarekord med eit kast på 70,03 meter, måtte ho sjå seg slått av Osleidys Menéndez frå Cuba som forbetra verdsrekorden til 71,70 meter. To år seinare kopierte Obergföll medaljefangsten i det neste friidretts-VM, sølvkastet målte 66,46, Barbora Špotáková frå Tsjekkia vart verdsmeister på ny landsrekord; 67,07 meter.

I 2008 fekk Obergföll bronsemedaljen under den olympiske spydtevlinga i Beijing. Både i 2010 og 2012 tok ho sølvmedaljen i friidretts-EM med kast på høvesvis 65,58 m og 65,12 m. I Barcelona i 2010 hamna ho vel meteren bak landsmannen Linda Stahl, medan ho i Helsingfors i 2012 vart slått av Vira Rebryk frå Ukraina med halvannan meter og vel så det. Seks veker etter europameisterskapen i Helsingfors vann Obergföll OL-sølv med eit kast som var fire centimeter kortare enn bestekastet i EM. I London var det verdseinaren Barbora Špotáková som tok gullmedaljen.

Under verdsmeisterskapen i friidrett i 2013 i Moskva skulle det endeleg lukkast for Obergföll. I andre omgangen smelte ho til med 69,05 m og tok ei klar leiing føre Kimberley Mickle frå Australia som med 66,25 meter. I siste omgang sikra Mickle sølvmedaljen med eit kast på 66,60 m, men ingen kunne gjere noko med Obergföll i gullkampen.

Kjelder
Denne artikkelen bygger på «Christina Obergföll» frå ,  den 22. september 2014.  
 

Tyske friidrettsutøvarar
Tyske spydkastarar
Deltakarar under sommar-OL 2008
Deltakarar under sommar-OL 2012
Svetlana Sjkolina

Svetlana Vladimirovna Sjkolina () er ein russisk friidrettsutøver som tevlar i høgdehopp. Ho vart verdsmeister i øvinga i Moskva i 2013. Personleg rekord er på 2,03 meter.

Aktiv

Sjkolina deltok i si fyrste store meisterskapstveling i Beijing under Sommar-OL 2008, der ho vart nummer 14 med 1,93 meter. Året etter kom ho på sjetteplassen i VM i friidrett 2009 i Berlin, etter å ha gått over 1,96 m.

I friidretts-EM 2010 i Barcelona vart ho ståande med 1,97 m og fjerdeplass, utan heilt å melde seg på i medaljekampen. Med same høgda enda ho som nummer fem ved friidretts-VM 2011 i Daegu. 

Sjkolina nådde eit høgre nivå i 2012-sesongen. Under sommarleikane i London var ho ein av tre deltakarar som klarde å svinge seg over 2,03 m. Ettersom ho måtte ha tre forsøk på høgda, enda ho opp med bronsemedaljen, landskvinna Anna Tsjitsjerova gjekk også over 2,05 meter og vart olympisk meister.

I 2013 var det klart for verdsmeisterskap i Moskva. Her vart Skjolina åleine om å ta seg over 2,03 m, noko ho gjorde i fyrste forsøk, og tok gullmedaljen framom Brigetta Barrett frå USA som måtte ta til takke med sølv, slik ho hadde gjort i London-OL året før.

Kjelder
Denne artikkelen bygger på «Svetlana Shkolina» frå ,  den 22. september 2014.  
 

Russiske friidrettsutøvarar
Russiske høgdehopparar
Deltakarar under sommar-OL 2008
Deltakarar under sommar-OL 2012
Friidrettsutøvarar under sommar-OL 2012
Bouarij

Bouarij, Bouarej, Bouârej, Buariji eller Bwareg er ein landsby på austsida av Kyrkjefjelelt i Beqaa guvernement i Libanon.

Han ligg mellom 1350 og 1600 meter over havet, med utsyn over Beqaadalen.

Kjelder
Denne artikkelen bygger på «Bouarij» frå ,  den 22. september 2014.  
 

Busetnader i Zahlé distrikt
Chtaura

Chtaura er ein by i Libanon i den frodige Beqaadalen som ligg mellom Libanonfjella og Anti-Libanonfjella. Han ligg halvvegs langs hovudvegen mellom Beirut og Damaskus. Han ligg 44 km frå Beirut.

Chtaura er eit senter i dalen for bankvesen, samferdsle og handel. Nokre kilometer sør for Chtaura ligg landsbyen Tannayal.

Kjelder
Denne artikkelen bygger på «Chtaura» frå ,  den 22. september 2014.  
 

Busetnader i Beqaa guvernement
Zahlé distrikt
Niha Bekaa

Niha (arabisk نيحا) er ein landsby i Bekaadalen i Libanon, kring 8 km nord for Zahlé. Han er kjend for dei romersk ruinane, og særleg to lågare romerske tempel som er daterte til det første hundreåret evt.

Etymologi
Namnet Niha vert nytta av fire libanesiske byar eller landsbyar: Niha i Zahlé i Bekaa; Niha i Batroun; Niha i Tyr og Niha i Chouf. Ordet neeha er assyrisk og syner til at staden er fredfull.

Geografi og klima

Landsbyen ligg kring 65 km aust for den libanesiske hovudstaden Beirut ved sidan av hovudvegen til Baalbek. Han ligg 8 km nord for Zahlé og nesten 2 km nordaust for byen Ablah. Landsbyen ligg i ei lita kløft, kring 1 100 m. 

Niha grensar i vest til fjella Libanonfjella og fjellet Sannine, i nord til landsbyen Tamnine, i sør til landsbyane Nabi Ayla (arabisk نبي أيلا) og Forzol (arabisk ألفرزل), og i aust til Ablah og den frodige sletta i Bekaadalen. Klimaet i Niha er tørt og temperert. Temperaturane varierer frå 27 ºC, med heitebølgjer der temperaturen kan nå 40 ºC. Vintrane er kjølige og kan vere våte. Årsnedbøren er kring 500 mm og det kan falle opp mot 1 m snø. Vintertemperaturen er i snitt 5 ºC, men stundom kan temperaturen falle under -10 ºC.

Historie
Det er usikkert når landsbyen vart grunnlagd og historia følgjer i stor grad historia til Libanon. Bekaadalen var ein bysantinsk skanse fram til den islamske erobringa. Etter islam kom til området, vart mange delar av Libanonfjella, hovudsakleg Keserwan, busett av sjiamuslimar, som var verna av fatimidane. Då krosstoga og mamelukkane kom til området på 1100- og 1200-talet, flykta sjiamuslimane til Bekaadalen, der dei framleis er i dag i dei nordlege områda. Då osmanarane kom til området på 1500-talet, var Bekaa-området ein del av Damaskus vilajet.

Kjelder
Denne artikkelen bygger på «Niha Bekaa» frå ,  den 22. september 2014. 
 oppgav desse kjeldene:

Bakgrunnsstoff
 discoverlebanon.com
 download.destinationlebanon.com  PDF

Busetnader i Zahlé distrikt
Arkeologiske funn i Libanon
Byar i den greske antikken i Libanon
Romerske koloniar
Romerske stader i Libanon
Byar i antikken
Sultan Yacoub

Sultan Yacoub (Sultan Yakoub, Sultan Yaakov) er ein landsby i Libanon aust i Beqaadalen, kring sju kilometer frå grensa til Syria.

Historie

Slaget ved Sultan Yacoub under Libanonkrigen, skjedde den 12. juni 1982. Under slaget vart ein kolonne med pansra køyretøy frå Det israelske forsvaret (IDF) angripen i eit bakhald i eit smalt pass nær Beqaadalen av syrarar. Atten IDF-soldatar døydde i slaget, som vart rekna som ein israelsk etterretningssvikt. Tre IDF-soldatar vart aldri funne. 

Etter den syriske evakueringa av Libanon i april 2005, var det framleis strid om suvereniteten over Sultan Yacoub. Folkefronten for frigjering av Palestina (PFLP) har ein base nær landsbyen og dusenvis av leiarar i PFLP er blitt tatt i å snike seg uloveleg inn i Beqaadalen til Sultan Yacoub.

I mai 2006 vart tre til åtte Katyusha-rakettar avfyrt til nordlege Israel frå Libanon. Det israelske forsvaret svarte med eit missil mot PFLP-basen i Sultan Yacoub.

Kjelder
Denne artikkelen bygger på «Sultan Yacoub» frå ,  den 22. september 2014. 
 oppgav desse kjeldene:

Busetnader i Vest-Beqaa distrikt
Rashaya distrikt

Rashaya distrikt (arabisk قضاء راشيا) er eit administrativt distrikt i Beqaa guvernement i Libanon. 

Dei fleste av innbyggjarane i Rachaya er drusarar med ein kristen minoritet. Mange innbyggjarane i Rachaya har flytta til større byar i Libanon, som Beirut. Under den libanesiske borgarkrigen, vart ikkje Rachaya like hardt råka som mange andre delar av Libanon.

Rachaya er kjend for keramikk og kyrkjebjøllene som er laga i byen. Byen ligg like ved Anti-Libanonfjella ved grensa til Syria.

Kjelder
Denne artikkelen bygger på «Rashaya District» frå ,  den 22. september 2014.  
 

distrikt i Libanon
Rashaya distrikt